**NOUTATI CU PRIVIRE LA TRANSMITEREA SARS-CoV-2**

*(din Viata Medicala nr.30/31 iulie 2020, cu bibliografie CDC)*

* Concentratiile de ARN SARS-CoV-2, masurate la nivelul tractului respirator superior, scad dupa debutul simptomelor.
* Capacitatea de replicare a virusului scade, de asemenea, dupa debutul simptomelor. Pentru pacientii cu forme usoare sau moderate ale bolii, capacitatea de replicare a virusului nu a fost depistata la 10 zile de la debutul simptomelor. Totusi, capacitatea de replicare a virusului a fost remarcata intre 10 si 20 de zile de la debutul simptomelor in formele severe de COVID-19 sau in cazul imunodepresiei. La acesti pacienti, se estimeaza pierderea capacitatii de replicare a virusului in 88-95% din cazuri, la 10-15 zile de la debutul simptomelor.
* Contactele cu risc crescut (cu expunere la domiciliu sau in spital) nu au dezvoltat infectia daca expunerea la un caz pozitiv a fost realizata la mai mult de 6 zile de la debutul bolii.
* Desi capacitatea de replicare a virusului nu a fost depistata la 3 saptamani de la debutul simptomelor, ARN-ul SARS CoV-2 poate fi identificat la nivelul tractului respirator superior pana la 12 saptamani.
* In cadrul probelor recoltate de la pacientii aflati in convalescenta dupa COVID-19 care au dezvoltat noi simptome si au fost, din nou, pozitivi la testul RT-PCR, capacitatea de replicare a virusului nu a fost detectata. Pe baza datelor limitate observate in cazul unui alt betacoronavirus (HCoV – OC43), s-a remarcat ca riscul de reinfectare ar putea fi mai scazut in primele 3 luni de la infectia initiala.
* Pana in prezent, nu a fost confirmat niciun caz de reinfectare cu SARS-CoV-2.
* Utilitatea testarii serologice in identificarea prezentei sau absentei infectiei sau a reinfectarii ramane nedefinita, corelarea imunitatii cu infectia SARS-CoV-2 nefiind, inca, stabilita.